


CERDD 


CELFYDDYDAU, 


Fod yn angenrheidiol i bob Dyn ddilyn rhyw 
waith, neu Gelfyddyd, tuag at ei 
gynnaliaeth. | 


Gax THOMAS EDWARDS, (Twm o'r Nant.) 











POB dyn a dynes gynes gall, 

Mae'n ddiwall mewn addewid, 

Fod rhaid i bawb sy'n chwenych byw 
Feddwl am ryw gelfyddyd ; 

Rhai i'r môr, a rhai i'r mynydd, 

Rhai i'r glynau, rhai i'r glenydd, 
Rhag; tylodi i ymboeni beunydd ; 
Rhai yn hwsmyn drwy bob d'rysni, 
Rhai 'mhob swyddau rhag; ofn soddi, 
Helynt lidiog rhag tylodi. | 


Y Gôf a'r Saer ar gyfer sydd, 
A thylwyth Crydd a Theiliwr, 
Y Tanner crych, a'r tynwr croen, 
A'r Gwydd mewn groen a'r Panwr, 
Ar Tinceriaid hwyntau'n curo, 

A'r melinydd yn mileinio 

Ac yn tolli cymaint allo, 
Brickle'rs, Masiwn yn dra mnisi, 
Nailers, Teilers, yn cyd holi, 
Pob teiladaeth rhag; tylodi. 


A gwyr y Gyfraith croes eu bryd, 
Hoff rydyd, a'r 'Ffeiriadau, 
Degymwyr, Trethwyr, Dwythwyr pur, 
A siapus wyr y siopau, 

Clochyddion, Doctors yn cyd-aetio, 
Ac yntau'r Cigydd a'r gwynt cogio, 
Weithiau'n lladd, ac weithiau'n blingo, 
Llinwr, Turner, yn llawn taerni, 
Glwfer, Sadler, sodlwr gwisgi, 

Pawb a lediant rhag tylodi. 


Chwarelwr. Tyrchwr, calchwr certh, 
A'r cauwr perth, a'r porthwr, 
Exciseman, Supervisor pric, 

Wyr byrbwyll dric, a'r Barbwr, 
Brazier, Cutler, Pedler, Pwdlwr, 
Colier, Miner, Painter, Printwr, 
Lliwydd, Cribydd, Pibydd, Popwr, 
Cario potiau, cweirio pwlti, 

A physcotta, a gwneud basgedi, 
Pob teiladaeth rhag; tylodi. 


Y cariwr coed a'r Llifwr cul, 


A'r gwladaidd ful ysglodion, 

Baledwrs, Racsiwrs, Clocsiwrs clau, 
A'r Jageers gloian glewion ; 

Pilio rhisgl, a thori a rhasglo, 

Cordio a llosgi, carioa llusgo; 
Forgemen, Founders, pawb yn ffwndro ; 
Llongwyr, Sawdwyr, sydyn, gwisgi, 

A Swyddogion sydd i'w rhegi, 
Rhwygant gledydd rhag tylodi, 


Tafarnwr, Bragwr, trechwr trwm, 
A'r Nodwr llwm anwydog, 
Sebonwr, Canwyllwr, gweithiwr gwer, 
Y Swîp, a chobler chwiblog, 
Hetiwr, Clociwr, Garddwr gwwirdda, 
Y Towr, a'r Cowper taer eu copa, 
A'r Turnpeiciwr a'r trwyn pica, 
Troliau ganoedd a gwageni, 
A gwyr yr hoitiau a'u gwarau ati 
Yn gyru'n llidiog rhag tylodi. 


Rhai yn cerdded gwlad a thre”, 
A rhyw goeg wyrthiau i'w gwerthu ; 
Rhai yn crio yn nrysau tai, 
Mewn cwynion,—a rhai yn canu; 
Telyniwr, Ffidler, Joci, Porthmon, 
Baili, Cwnstabl, Jailer, Hangmon, 
Rhai'n dwyllodrus, a rhai'n lladron; 
Felly beunydd mae rhai'n ymboeni, 
Mewn rhyw alwad yn rheoli, 
Rhwyg; taledig rhag; tylodi. 








4 












i A swm y cwbl drwbl drud, 

O boenau'r bywyd beunydd, 

Yw'n dysgu ni drwy dasg a wnaeth 
Gair odiaeth y Creawdydd; 

Beth ond tylodi a phob hynt lidiog, 
Sy'n galw dynion er gwel'd enwog; 
Allu llaw yr Hollalluog ; 

Am bob doethineb a berthynant, 
Y?mhob celfyddyd, hap coel feddiant, 
DUW a ddylai gael addoliant. 

Argraffwyd yn Swyddfa D. Jones, Amlwch. 














